Jinghpaw Mungdan Shanglawt Asuya hte myen hpyen ni majan hpaw wa ai majaw Miwa ga Nawngtau makau Lau Hpai hte Yang Lu ni hta hpyen yen dabang hpaw nna shanu nga ai tsim yam masha ni hpe July (8) ya sha ni Miwa uphkang du ni sa shachyut lai wa sai lam shiga na chye lu ai. Miwa Du Salang ni gaw hpyen yen dabang ni hpe hpawt ni jang htaw na matu sha gau taw ai lam na chye lu ai. Miwa du salang ni n dai zawn sa gawt shadut nga ai majaw hpyen yen tsim yam ni myit ru tsang pu nga ma ai lam matut na chye lu ai.
kac_Latn